સુત્રાપાડાનાં ઘંટીયા ગામની સીમમાં ખેડૂત દીલીપભાઈ ઉકાભાઈ ગોહીલની વાડીએ રહી મજુરી કામ કરતાં મહારાષ્ટ્રીયન પરિવારની બાળકી સીંગાબેન લવભાઈ (ઉ.વ.૧૨)ને ઝૂંપડા પાસેથી ગુરૂવારનાં મોડી સાંજનાં સુમારે દીપડો ઉપાડી ગયા બાદ વનવિભાગ અને ગ્રામજનોએ આ બાળકીની આખી રાત શોધખોળ કરી હતી અને આજે સવારે બાળકીએ પહેરેલું પીળા કલરનું પેન્ટ અને કાળા કલરનો શર્ટ મળી આવતાં પરિવારજનોએ આ કપડાને ઓળખી બતાવ્યા હતા. તેમજ આ સ્થળેથી શરીરનાં બે અવશેષો પણ મળી આવતા આરોગ્ય કેન્દ્ર ખાતે પીએમ માટે લવાયા હતા. હાથનાં હાડકાં અને આંગળીનાં અવશેષો હોવાનું ડૉ.દાસે જણાવ્યું હતું.